Tigrayn kriisin aikajana

Tigrayn kriisin aikajana kuvaa vuonna 2020 alkaneiden Tigrayn alueen kapinallisten ja Etiopian hallituksen joukkojen välisen konfliktin tapahtumia.
Marraskuu 2020.
"4. marraskuuta". Etiopian asevoimien tukikohtaan Mekellessä Tigrayssa tehtiin isku, josta Abiy syytti TKVR:aa. Hän kuvaili televisioidussa puheessa hyökkäyksen johtaneen tappioihin, TKVR:n joukkojen yrittäneen ryöstellä aseistusta tukikohdasta ja lavastaa Eritrea hyökkäyksen tekijäksi. 
Tigrayhin julistettiin 6 kuukauden hätätila ja Abiy määräsi sotatoimet alueen hallintoa vastaan.Tigrayssa paikallinen aluehallinto määräsi rajoituksia liikkumiselle alueella ja tigraylaisia joukkoja lähetettiin Amharan alueen rajalle.Tigraylla oli omat turvallisuusjoukkonsa, joitapidettiin hyvin koulutettuina ja aseistettuina. Tigraylaisten joukkojen vahvuudeksi arvioitiin noin 250 000. Kiristyvän tilanteen pelättiin voivan johtaa sisällissotaan.
"6. marraskuuta". Etiopian ilmavoimat iskivät Tigrayn alueella.
"7. marraskuuta." Etiopian parlamentti äänesti Tigrayn aluehallinnon hajottamisesta perustuslain vastaisena. Marraskuun alkupuolella yhteenottojen uutisoitiin johtaneen useisiin kuolleisiin. Etiopian ilmavoimat tekivät iskuja Tigrayn alueella. 
"9. marraskuuta." Etiopian asevoimien eri lähteet arvioivat taisteluissa kuolleen useita satoja molemmilla puolilla. Abiy hylkäsi Tigrayn aluehallinnon ehdottamat neuvottelut Tigrayn erikoispoliisi ja puolisotilaalliset järjestöt surmasivat Mai Kadrassa satoja amharoita ja muita ei-tigraylaisia siviilejä.
"11. marraskuuta" Tigrayn johto määräsi paikalliset asukkaat mobilisoitavaksi "Tigrayn olemassaolon ja itsemääräämisen puolustamiseksi".
"12. marraskuuta." Etiopian joukot valtasivat Humeran kaupungin.
"14. marraskuuta."Tigrayn kapinalliset iskivät viereisen Amharan osavaltion lentokentälle.
"16. marraskuuta." Hallituksen joukot valtasivat kapinallisiltaTigrayn eteläosasta Alamatan kaupungin. Yli 4 000 ihmistä pakeni päivässä taisteluja Sudaniin, siihen mennessä yhteensä 27 000. Hallituksen joukot etenivät kohti Tigrayn pääkaupunkia neljästä suunnasta. 
"18. marraskuuta." Hallituksen joukot näyttivät etenevän Tigrayn pohjoisisissa ja saartavan sieltä päin Mekeleä. Etiopian armeija väitti vallanneensa Shiren ja Aksumin Kapinalliset kuitenkin sanoivat että Aksum on heillä. Molemmat osapuolet väittivät olevansa voitolla.
"19. marraskuuta". Etiopian armeijan kenraali Birhanu Jula syytti WHO;n pääjohtajaa Tedros Adhanom Ghebreyesusia kapinallisten tukemisesta. Ghebreyesus on kansallisuudeltaan tigraylainen. Komentajan mukaan Ghebreyesus puhui kapinallisten puolesta ja auttoi hankimaan näille aseita Tedros itse sanoi ettei ole kenenkään puolella sodassa, vaan kannattaa rauhaa.
"20. marraskuuta." Kapinalliset ampuivat raketteja Asmaran pääkaupunkiin Bahir Dariin. Samana päivänä hallituksen ilmaisku osui Mekelen yliopistoon.
"21. marraskuuta." Etiopian armeija väitti vallanneensa Adigratin 116 km pohjoiseen Mekelestä, mutta kapinalliset kertoivat vain pommituksen aiheuttamista siviilitappioista. Hallitus kieltäytyi neuvotteluista kriisin ratkaisemiseksi.
"22. marraskuuta". Etopian pääministeri Abiy antoi Tigrayn kapinallisille 72 tunnin määräajan. Abiy sanoi että armeija saartaa Mekelen ja armoa ei anneta. Abiy myös kehotti siviilejä pakenemaan. Samana päivänä Etiopian armeija valtasi Idaga Hamusin kaupungin noin 100 km Mekelestä pohjoiseen.
"23. marraskuuta". Etiopian poliisi oli pidättänyt lähes 800 Tigrayn kansan vapautusrintamaan kuulunutta Addis Abebassa.
"26. marraskuuta." Armeija aloitti hyökkäyksen kohti Mekeleä.Se kehotti Mekelen siviilejä pysymään sisällä Sen pelättiin aiheuttavan humanitaarisen kriisin ja lisäävän pakolaisvirtaa, ja ehkä vievän pitkään sotaan.
"28. marraskuuta." Etiopian armeijan edustaja sanoi hallituksen joukkojen vallanneen Wikron, joka on noin 50 km pohjoiseen Mekellestä. Etiopian joukot estivät ihmisiä pakenemasta Sudaniin. Hallitus lupasi, että siviilien turvallisuus Mekelessä olisi etusijalla. Etiopian armeija tulitti rajusti Mekelen keskustaa, ja valtasi kaupungin samana päivänä.
"29. marraskuuta." Etiopian hallitus kertoi taistelujen loppuneen. TKVR sanoi taisteluiden jatkuvan. TKVR:n johto oli paennut Mekelestä, ja poliisi etsi heitä. Humeran alueelta löytyi 70 hautaa. Ei osattu sanoa, kumman osapuolen kuolleita vainajat olivat.
"30. marraskuuta." Kapinalliset ilmoittivat taistelevansa edelleen lähellä Mekeleä.
Joulukuu 2020.
"2. joulukuuta." Hallitus päästi avustusjärjestöt Tigrayn alueelle.
"9. joulukuuta". Etiopian hallitus ilmoitti, ettei salli ulkopuolisten tutkia Tigrayn alueella tapahtuneita joukkomurhia jne. Etiopia pyytää tutkimuksissa apua vain, jos epäonnistuu niissä.
23. joulukuuta: gumuzien asemiehet tappoivat yli 200 Bekojin kylässä, liittyen amrahoiden ja gumuzien väliseen Metekelin konfliktiin.